《黄叶和王梦楼》
清代·潘恭寿

众芳消歇尽，楚客已关心。复此黄叶落，萧森枫树林。

野渡夕阳乱，僧楼夜雨沈。记向吴江别，迢迢直至今。

作者简介：（1741—1794）江苏丹徒人，字慎夫，一字龟潜，号莲巢。山水得董其昌、米友仁墨晕，又善没骨法。兼长花竹，佛像仕女。能诗，故画多含诗意。其画时得王文治题，人尤珍惜，称“潘画王题”。有《龟仙精舍集》。